മോന്സന് ഉന്നതര്ക്ക് പെണ്കുട്ടികളെ കാഴ്ച്ചവെച്ചു: സ്വാധീനമുള്ളവരെ സുഹൃത്തുക്കളാക്കാന് ഈ വഴി ഉപയോഗിച്ചുവെന്ന് സൂചന കൊച്ചി: പുരാവസ്തുസാമ്ബത്തിക തട്ടിപ്പ് കേസില് അറസ്റ്റിലായ മോന്സന് മാവുങ്കല് ഉന്നതര്ക്ക് പെണ്കുട്ടികളെ കാഴ്ച്ച വെച്ചിരുന്നതായും പരാതി. മോന്സനെതിരായ പോക്സോ കേസ് രജിസ്റ്റര് ചെയ്തതിന് പിന്നാലെയാണ് പുതിയ ആരോപണവും പുറത്തുവരുന്നത്. വിവിധ തലത്തിലുള്ള സ്വാധീനമുള്ളവരെ സുഹൃത്തുക്കളാക്കാന് മോന്സന് ഈ വഴി ഉപയോഗപ്പെടുത്തിയിട്ടുണ്ടോയെന്ന് പോലീസ് അന്വേഷണിക്കും. അതിനിടെ മോന്സന്റെ സ്ഥാപനത്തിലെ ജീവനക്കാരിയുടെ പ്രായപൂര്ത്തിയാകാത്ത മകളെ പീഡിപ്പിച്ചെന്ന പരാതിയിലാണ് എറണാകുളം നോര്ത്ത് പോലീസ് പോക്സോ കേസ് രജിസ്റ്റര് ചെയ്തത്. ഒരു തവണ പെണ്കുട്ടി ഗര്ഭിണിയായെന്നും വിവാഹ വാഗ്ദാനം നല്കി ഗര്ഭഛിദ്രം നടത്തിയതായും സംശയിക്കുന്നു. മോന്സന്റെ ഉന്നത സ്വാധീനം ഭയന്നാണ് ഇതുവരെ പരാതിപ്പെടാതിരുന്നതെന്ന് പെണ്കുട്ടി നല്കിയ മൊഴിയില് പറഞ്ഞിരുന്നു. ഉന്നതവിദ്യാഭ്യാസം വാഗ്ദാനം ചെയ്ത് കലൂരിലെ വീട്ടില്വെച്ച് പീഡിപ്പിച്ചെന്നാണ് പരാതി. മുഖ്യമന്ത്രിയ്ക്ക് നല്കിയ പരാതി സിറ്റി പോലീസ് കമ്മീഷണര്ക്ക് കൈമാറുകയായിരുന്നു. നിലവില് കേസ് ക്രൈംബ്രാഞ്ചാണ് അന്വേഷിക്കുന്നത് പെണ്കുട്ടിയെ ദീര്ഘകാലം പീഡിപ്പിച്ചതായാണ് പാരാതി. മോന്സന് അറസ്റ്റിലാകുന്നതിന് തൊട്ട് മുന്പുള്ള ദിവസങ്ങളിലും കുറ്റകൃത്യം ആവര്ത്തിച്ചതായി പരാതിയില് പറയുന്നുണ്ട്.